

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/658-13

**Teavitamine detailplaneeringu avalikust väljapanekust (Kuivajõe külas asuva Kõrtsi katastriüksuse detailplaneering)**

Saadame Teile teate planeerimisseaduse § 135 lõike 6 kohaselt.

Kose Vallavalitsus võttis 18.03.2025 korraldusega nr 59 vastu Kuivajõe külas asuva Kõrtsi katastriüksuse detailplaneeringu.

Planeeritava ala pindala on ca 7,7 ha ning see hõlmab Kõrtsi (33701:002:0916) katastriüksust ning tagamaks nõuetekohast juurdepääsu ja tehnovõrkudega liitumist osaliselt ka Sillamäe tee (33701:002:0917 ja 33701:002:0936), 2 Tallinn-Tartu-Võru-Luhamaa tee (33701:002:0918) ja 11205 Kuivajõe – Kose-Uuemõisa tee (33701:002:0401) katastriüksuseid.

Kõrtsi katastriüksusele (praegu põllumajanduslikus kasutuses) on planeeringuga kavandatud kaks krunti laohoonete ja ladustamisplatside ehitamiseks. Kruntide ehitusõigused on järgmised:

* krundil 1 (55567 m²) sihtotstarve 100% tootmismaa, suurim hoonete arv 4, suurim ehitistealune pind 2000 m², hoonete suurim kõrgus 10 m;
* krundil 2 (10242 m²) sihtotstarve 100% tootmismaa, suurim hoonete arv 3, suurim ehitistealune pind 1200 m², hoonete suurim kõrgus 10 m.

Katastriüksustele on lubatud määrata osaliselt ka ärimaa sihtotstarve (< 50%), kui lisaks ladustamisele peaks tulevikus tekkima vajadus toodete müügipinna järgi.

Planeeringuga on kavandatud 11849 Kuivajõe kergliiklusteed ning Kuivajõe 6 ja Kuivajõe 7 bussipeatuseid (teeregistri numbrid) ühendav jalakäijate ja jalgratturite tee.

Kajaja Acoustics OÜ on koostanud detailplaneeringule mürahinnangu ja andnud soovitused edaspidiseks projekteerimiseks.

Detailplaneering on kooskõlas Kose valla üldplaneeringuga.

Planeeringu elluviimisega ei kaasne eeldatavasti pikaajalisi negatiivseid mõjusid majanduslikule, sotsiaalsele, kultuurilisele ning looduskeskkonnale.

Korraldusega on võimalik tutvuda <https://atp.amphora.ee/kosevald/index.aspx?itm=204348> .

Planeeringu avalik väljapanek toimub **26.04.-11.05.2025**:

* Kose Vallavalitsuse majandusosakonnas (Hariduse tn 1, Kose alevik, II korrus),
* valla veebilehel (<https://www.kosevald.ee/detailplaneeringud>) ja
* <https://evald.ee/kosevald/#/planeeringud/planeeringud/448> .

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel eelnevalt aja kokku leppides või elektroonselt endale sobival ajal. Kirjalikud arvamused planeeringu kohta palume esitada hiljemalt 11.05.2025 meiliaadressil vald@kosevald.ee või postiaadressil Kose Vallavalitsus, Hariduse tn 1, Kose alevik, Kose vald, Harju maakond 75101.

Küsimused ja täiendav info: Kose vallavalitsuse majandusosakond, Siiri Hunt, arhitekt (siiri.hunt@kosevald.ee, telefon 54700707).

Lugupidamisega

/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707